text: [{"text_idx": "#000003", "text": "John Mikkelsen, vertur a\u0301 matstovunum heima i\u0301 Havn, O\u0301lavur i\u0301 Bu\u0301rstovu vertur a\u0301 Hu\u0301sagar\u00f0i og Karin Visth, matstovulei\u00f0ari a\u0301 Koks, eru i\u0301 uppskoti til at ver\u00f0a kosin a\u0301rsins matstovuperso\u0301nligheitir, ta\u0301 Den danske Spiseguide i\u0301 november fer at lata fleiri ymsar pri\u0301sir til f\u00f8roysku matstovuvinnuna."}, {"text_idx": "#000004", "text": "Hetta hendir i\u0301 sambandi vi\u00f0, at ein f\u00f8roysk matstovuguide, kalla\u00f0 Faroe Best 2022, ver\u00f0ur givin u\u0301t."}, {"text_idx": "#000005", "text": "21. november ver\u00f0ur skipa\u00f0 fyri sinum \u201cgastronomiskum og vin\u00f8sum\u201d gallad\u00f8gur\u00f0a a\u0301 matstovuni Husagar\u00f0i a\u0301 Hotel Brandan."}, {"text_idx": "#000006", "text": "Rasmus Munch, h\u00f8vu\u00f0skokkur a\u0301 Alchemist 2.0"}, {"text_idx": "#000007", "text": "Hei\u00f0ursgestur ver\u00f0ur bla\u00f0ungi h\u00f8vu\u00f0skokkurin a\u0301 slo\u0301\u00f0bro\u0301tandi matstovuni Alchemist 2.0 i\u0301 Keypmannahavn, Rasmus Munk. Alchemist 2.0, sum ger eksperimenterandi mat langt u\u0301tyvir ta\u00f0 vanliga, i\u00f0 var\u00f0 kosin a\u0301rsins matstova i\u0301 Danmark i\u0301 fj\u00f8r."}, {"text_idx": "#000008", "text": "Ta\u00f0 er Bent Christensen, sum i\u0301 no\u0301gv a\u0301r hevur givi\u00f0 u\u0301t Den danske Spiseguide, sum hevur tiki\u00f0 stig til at gera eina f\u00f8royska u\u0301tga\u0301vu eisini, og eisini hann, sum skipar fyri serliga tiltakinum i\u0301 november."}, {"text_idx": "#000009", "text": "Hann kunnger\u00f0 so hv\u00f8rt hv\u00f8rji eru tilnevnd i\u0301 teimum ymsu bo\u0301lkunum. I\u0301 dag kunngj\u00f8rdi hann n\u00f8vnini a\u0301 teimum trimum, sum eru tilnevnd at vera a\u0301rsins matstovupero\u0301nligheitir, ella \u201cA\u030arets restaurantprofil\u201d, sum hann kallar pri\u0301sin."}, {"text_idx": "#000010", "text": "Herfyri vo\u0301r\u00f0u eisini tri\u0301ggjar ny\u0301ggjar matstovur kunngj\u00f8rdar at vera t\u00e6r, i\u00f0 koma upp a\u0301 tal til hei\u00f0urin a\u0301rsins frambrot ella \u201ca\u030arets gennembrud\u201d. Matstovurnar eru matstovan a\u0301 Hotel Hilton Garden Inn, Hallartu\u0301n, matstovan a\u0301 Hotel Brandan, Hu\u0301sagar\u00f0ur, og ny\u0301ggja matstovan vi\u00f0 G\u00f8tugjo\u0301gv, Brimborg."}, {"text_idx": "#000011", "text": "A\u0301 tiltakinum i\u0301 november skulu eisini latast hei\u00f0ursga\u0301vur til hesar bo\u0301lkar: A\u0301rsins matstova, a\u0301rsins kokkaperso\u0301nligheit, a\u0301rsins fiska- og skeljadjo\u0301ramatstova, a\u0301rsins smyrjibrey\u00f0/frokost-matstova, a\u0301rsins r\u00e6sta og a\u0301rsins avec & vi\u0301nkort."}, {"text_idx": "#000012", "text": "Gallad\u00f8gur\u00f0in 21. november er opin fyri \u00f8llum \u2013 kostna\u00f0urin er knappar 2.000 kro\u0301nur."}, {"text_idx": "#000015", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000028", "text": "Fyristing tel. 20 80 80 [email protected]"}]